**55555555555555555555555555555555555555555555555555555555555555555555555555555555**

**5/2025.**

**Csanytelek Község Önkormányzata Képviselő-testülete**

**Ügyrendi Bizottsága**

**2025. szeptember 8. napján (hétfőn) du. 13.00 órakor megtartott**

**rendkívüli nyílt ülésének**

**J e g y z ő k ö n y v e**

**55555555555555555555555555555555555555555555555555555555555555555555555555555555**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Ügyrendi Bizottsága* 2025. szeptember 8. napján du. 13.00 órakor kezdődött rendkívüli nyílt üléséről.

**Az ülés helye**: Polgármesteri Hivatal díszterme

**Jelen vannak:**

Kovács Andrea bizottság elnöke

Bartus László bizottság tagja

Mucsiné Mészáros Tímea bizottság tagja

Palástiné Pap Ildikó bizottság tagja

**Távolmaradását bejelentette:** Bernát János bizottság elnökhelyettese

**Tanácskozási joggal jelent meg:** Erhard Gyula polgármester

 Kató Pálné jegyző, jegyzőkönyvvezető

 Vida-Zsótér Dóra irodavezető-helyettes

**Kovács Andrea bizottság elnöke:** köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mert a bizottság tagjai közül 4 tag megjelent, 1 tag előzetesen bejelentette távolmaradását.

**1.) Napirend**

 **Tárgy: Előadó:**

 *A Bizottság 2025. szeptemberi rendkívüli ülése napirendjének jóváhagyása* Kovács Andrea bizottság elnöke

**Kovács Andrea bizottság ele:** javaslatot tett az ülés napirendjére az általa kiadott ülésre szóló meghívóban feltüntetett napirendi pontokra vonatkozóan. Szavazásra bocsátotta az ülés napirendjére írásban kiadott és az általa tett javaslatot, mellyel a bizottság tagjai egyhangúlag 4 igen szavazattal egyetértett és az alábbi határozatot hozta.

**8/2025. (IX. 8.) ÜB határozat**

**Tárgy:** *A Bizottság 2025. szeptemberi rendkívüli ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Ügyrendi Bizottság a Bizottság Elnöke által kiadott, a Bizottság 2025. szeptember 8.. napján tartandó rendkívüli ülése meghívójában feltüntetett napirendi pontokat vette fel tárgyalásra.

**Az ülés napirendje:**

1. *A Bizottság 2025. szeptemberi rendkívüli ülése napirendjének jóváhagyása*

Előadó: Kovács Andrea Bizottság elnöke

1. *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet-módosításáról szóló önkormányzati rendelet- tervezet véleményezése*

 Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *Csanytelek Község Önkormányzata Képviselő-testülete által 14/2015. (XI. 27.) szám alatt kiadott, az önkormányzat szervezeti és működési szabályzatáról szóló önkormányzati rendelete módosítása véleményezése*

Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *Egyebek*

Határozatról értesítést kap:

* Kató Pálné jegyző és általa
* Bizottság Elnöke és Tagjai (Helyben)
* Irattár
1. **Napirend**

**Tárgy: Előadó:**

*A személyes gondoskodást nyújtó szociális ellátásokról, azok igénybevételéről,* Erhard Gyula polgármester

*valamint a fizetendő intézményi térítési díjakról szóló 1/2025. (I. 31.)* Kató Pálné jegyző

*önkormányzati rendelet-módosításáról szóló önkormányzati rendelet- tervezet* Kovács Andrea bizottság elnöke

*véleményezése*

(Tárgyi írásos előterjesztése e jegyzőkönyv melléklete)

**Erhard Gyula polgármester:** *szóbeli kiegészítést*  nem tett.

**Kovács Andrea bizottság elnöke:**  az írásban benyújtott előterjesztéshez és annak mellékletiben foglaltakhoz *szóbeli kiegészítést* nem tett.

**Kató Pálné jegyző:** *szóbeli kiegészítésében* visszautalt az idén májusi ülésén véleményezett tárgyi önkormányzati rendeletben foglaltakra, mely mint alaprendelet módosítása az alapja annak az önkormányzati rendeletnek, amely szövegcserés módosítása beépül az alaprendeletbe, így a hatályba lépést követő nappal hatályát veszti. Kiemelte, hogy a tárgyi önkormányzati rendelet technikai jellegű, nem hordoz jogot, vagy kötelezettséget, mindössze a társulás fenntartásában lévő 3 szociális intézményben házi szociális gondozást igénybe-vevők által fizetendő intézményi térítési díj számítási alapja a kerekítés szabályai szerinti összegben akként állapítható meg, hogy a vonatkozó hatályos központi jogszabályban elrendelteknek megfelelve gondozási órára és nem feladatellátásra kell meghatározni. Az alaprendelet több pontja is kiegészül a 2026. január 1. napján hatályba lépő, a társulás szociális intézményeként megjelenő Piroskavárosi Szociális Család- Gyermekóléti Szolgálat és Központ feladatellátásával. Javasolta az előterjesztésben, az előzetes hatásvizsgálatban, az általános és részletes indokolásban, továbbá az önkormányzati rendelet-tervezetben foglaltak megvitatását, elfogadását, határozatba történő foglalását, benne a napirendi dokumentumok Pénzügyi Ellenőrző, Foglalkoztatáspolitikai és Településfejlesztési Bizottság elé terjesztését, majd Képviselő-testület elé történő benyújtását, elfogadására javaslattételt.

**K é r d é s, hozzászólás nem hangzott el.**

**Kovács Andrea bizottság elnöke** *összefoglalójában* támogatta a beterjesztett önkormányzati rendelet-tervezet Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**12/2025. (IX. 8.) ÜB határozat**

**Tárgy**:  *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete mellett működő Ügyrendi Bizottsága megtárgyalta a tárgyi előterjesztésben és ahhoz csatolt dokumentumokban foglaltakat és az alábbi megállapításokat teszi:

a beterjesztett dokumentumok megfelelnek

* a szociális igazgatásról és szociális ellátásokról szóló 1993. évi III. törvény (a továbbiakban: Szt.) 132. § (2) bekezdés d) pontjában és
* az Alaptörvény 31. cikk (2) bekezdésében kapott jogalkotásra való felhatalmazásnak,
* az Szt. vonatkozó szakaszaiban,
* a Magyarország helyi önkormányzatiról szóló 2011. évi CLXXXIX. törvény 13. § 8a. pontjában,
* a jogalkotásról szóló 2010. évi CXXX. törvény 5. § (4) bekezdésében

foglaltaknak, ezért elfogadta azt és elfogadásra ajánlja

* Pénzügyi Ellenőrző, Foglalkoztatáspolitikai és Településfejlesztési Bizottság számára véleményezésre,
* Csanytelek Község Önkormányzata Képviselő-testülete

számára önkormányzati rendelet kiadása érdekében.

* Pénzügyi Ellenőrző, Foglalkoztatáspolitikai és Településfejlesztési Bizottság számára véleményezésre,
* Csanytelek Község Önkormányzata Képviselő-testülete

számára önkormányzati rendelet kiadása érdekében.

Az Ügyrendi Bizottság tárgyi határozatát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés d) pontjára alapozva hozta meg.

Határozatról értesítést kap:

* Csanytelek Község Önkormányzata Jegyzője és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Ügyrendi Bizottság Tagjai (Helyben)
1. **Napirend**

**Tárgy: Előadó:**

*Az önkormányzat szervezeti és működési szabályzatáról szóló* Erhard Gyula polgármester

*14/2023. (XI. 27.) önkormányzati rendelet módosításáról* Kató Pálné jegyző

*szóló önkormányzati rendelet- tervezet véleményezése* Kovács Andrea ÜB elnök

(Tárgyi írásos előterjesztése e jegyzőkönyv melléklete.)

**Kató Pálné jegyző:** *szóbeli kiegészítésében* szólt arról, hogy tárgyban a hatályos önkormányzati rendelet módosítása elkerülhetetlen annak érdekében, hogy ne következzen be mulasztásban megnyilvánuló jogsértés, mert az Alaptörvény tiltja az adott jogszabály más jogszabállyal való ütközését, ezért a Csongrád-Csanád Vármegyei Kormányhivatal törvényességi felhívásában foglaltakat elfogadva kell idén szeptember 15. napjáig kiegészíteni, ill. módosítani az alaprendeletet- Elmondta indokait a rendelet 3. melléklete beillesztésére vonatkozóan, amely a helyben működő civil szervezetek adatainak megjelenítésével lehetőséget teremt a testületi meghívók kiadásakor a helyi civil szervezetek vezetőinek nevesítésére, beazonosítására. Indítványozta a benyújtott előterjesztés és ahhoz csatolt előzetes hatásvizsgálat, az általános és részletes indokolás és maga a rendelet-tervezet megvitatását, annak változtatás nélküli elfogadását, majd a Pénzügyi Ellenőrző, Foglalkoztatáspolitikai és Településfejlesztési Bizottság és a Képviselő-testület elé terjesztését, annak jóváhagyására irányuló javaslat megtételét. Kiemelte, hogy csatolta a már említett törvényességi felhívást, melyben foglaltaknak való megfeleltetéssel történt e tárgyi önkormányzati rendelet-tervezetet kiadása, ezért annak elfogadására tett javaslatot.

**K é r d é s, hozzászólás nem hangzott el.**

**Kovács Andra bizottság elnöke:** *összefoglalójában* megállapította, hogy tárgyi napirendi ponthoz módosító indítvány, kérdés és hozzászólás nem hangzott el, ezért a benyújtott előterjesztés, az ahhoz csatolt mellékletek (előzetes hatásvizsgálat, általános és részletes indokolás és a rendelet-tervezet, továbbá a Csongrád-Csanád Vármegyei Kormányhivatal főispánja által kiadott törvényességi felhívás) elfogadását és annak határozatban való rögzítését javasolta. Kezdeményezte a bizottság által véleményezett napirendi pontra tett elfogadási javaslat *Pénzügyi Ellenőrző, Foglalkoztatáspolitikai és Településfejlesztési Bizottság elé* való beterjesztését, majd a két Bizottság támogató javaslata ismeretében Képviselő-testület elé való beterjesztését, annak jóváhagyására tett javaslattal. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**13/20245 (IX. 8.) ÜB határozat**

**Tárgy:** *Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet*

*módosításáról szóló önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete mellett működő *Ügyrendi Bizottság* napirendje keretében ülésén megtárgyalta a fenti tárgyú napirendi pontban benyújtott előterjesztésben, előzetes hatásvizsgálatban, az általános és részletes indokolásban, továbbá a rendelet-tervezetben foglaltakat az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (2) bekezdés b) pontja ba) alpontja szerinti jogkörében eljárva elfogadta azt és az alábbi megállapításokat teszi:

az önkormányzati rendelet-tervezetet a benyújtó

* az Alaptörvény 32. cikk (2) bekezdésében kapott *eredeti jogalkotási hatáskörében*,
* a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdésében szabályozott

*feladatkörében eljárva,*

* az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés d) pontjában az Ügyrendi Bizottság véleményezési jogkörében eljárva, jóváhagyási javaslattal terjeszti
* Pénzügyi Ellenőrző, Foglalkoztatáspolitikai és Településfejlesztési Bizottság ülése napirendi pontjaként tárgyalásra, elfogadásra és jóváhagyó javaslattal
* Képviselő-testület elé való benyújtásra

tekintettel arra, hogy a tárgyi jogszabály-tervezet *megfelel* a jogalkotásról szóló 2011. évi CXXX. törvényben és a jogszabályszerkesztésről szóló 61/2009. (XII. 14.) IRM rendeletben írtaknak, ezért alkalmasnak tartja Képviselő-testület elé terjesztésre és általa – változtatás nélküli – elfogadásra.

Az Ügyrendi Bizottság a Csongrád- Csanád Vármegyei Kormányhivatal főispánja által kiadott tárgyra irányuló törvényességi felhívására irányuló e rendelet-tervezetben foglaltak szerinti intézkedéssel egyetért.

Határozatról értesítést kap:

* Kató Pálné jegyző és általa
* Ügyrendi Bizottság Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Képviselő-testület Tagjai (H)
* Irattár

***Egyebek***

**Kató Pálné jegyző:** tájékoztatta a jelenlévőket az év még hátralévő munkaterv szerinti üléseinek rendjéről, a bizottságot érintő napirendekről. Kiemelte, hogy folyamatos napirendi pontok sora a társulás székhelye változása miatti dokumentumok előzetes véleményezése, melyet a testület mellett működő bizottság, hanem maga a Képviselő-testület fog végrehajtani, megfelelve a társulás SZMSZ és a Társulás Társulási Megállapodásában foglaltaknak. Önkormányzati rendelet véleményezése idén november hónapban várható, amely a gyermekétkeztetés 2026. évi intézményi térítési díja megállapítása tárgyában kell hogy kiadjon a testület. A Képviselő-testület 2026. évi munkaterve véleményezése december hónapban várható.

**Erhard Gyula polgármester:** nem tett bejelentést.

**Kovács Andrea bizottság elnöke:** megköszönte az ülésen résztvevők megjelenését és az ülést befejezettnek nyilvánította.

K. m. f.

 ………………………………………. ……………………………………….

 Kovács Andrea bizottság elnöke Bartus László bizottság tagja